Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 1 Pv 98/12/8811	Trebišov, 4.5.2012
EEČ : 2-69-160-2012

U Z N E S E N I E

Trestná vec:	obvinená XXXXX  
Prečin:	ohrozovanie mravnej výchovy mládeže podľa § 211 odsek 1 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Trebišov
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
Skutková veta:
	Ako zákonná matka mal. XXXXX, ktorá je žiačkou XXXXX ZŠ XXXXX Sečovciach jej umožnila  z nedbanlivosti v mieste trvalého bydliska na XXXXX, ako aj inde viesť záhaľčivý život tým, že zanedbala starostlivosť o jej povinnú školskú dochádzku aj napriek upozorneniu zo strany školy nezjednala nápravu,  v dôsledku čoho maloletá XXXXX v školskom roku 2011/2012 v období od 02.09.2011 do 01.03.2012 vymeškala a mala neospravedlnených celkovo 148 vyučovacích hodín. 

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
13 mesiacov
Z priloženého spisového materialu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
Uznesením policajného orgánu  OO PZ v Sečovciach,  sp. zn. ORP-19/SE-TV-2012 z 12.03.2012 bolo vznesené obvinenie XXXXX za prečin ohrozovania mravnej výchovy mládeže podľa § 211 ods. 1 písm. b Tr. zákona.

	Tento prečin mala obvinená spáchať tak, ako je uvedené vo výroku tohto uznesenia.

	Obvinená XXXXX  sa v priebehu skráteného vyšetrovania ku skutku, ktorý je jej kladený za vinu v plnom rozsahu doznala a  zároveň súhlasila s podmienečným zastavením trestného stíhania.

	Konaním obvinenej nebola v danom prípade spôsobená žiadna škoda.

	Súčasne som v zmysle § 216 ods. 2 Tr. poriadku stanovil skúšobnú dobu  obv. XXXXX v trvaní 13 (trinásť) mesiacov, ktorá začína plynúť právoplatnosťou tohto uznesenia, pričom ak obvinená  povedie v priebehu tejto skúšobnej doby riadny život, bude po jej uplynutí rozhodnuté o jej osvedčení. V opačnom prípade sa bude v trestnom stíhaní pokračovať, a to aj počas plynutia skúšobnej doby.

	Z vyššie uvedených dôvodov a vzhľadom na osobu páchateľa s prihliadnutím na jej doterajší život a na okolnosti prípadu považujem rozhodnutie o podmienečnom zastavení trestného stíhania za odôvodnené a pre obvinenú XXXXX za dostačujúce.

Poučenie:
Proti tomuto uzneseniu je prípustná sťažnosť, ktorú možno podať do troch dní od jeho oznámenia na Okresnú prokuratúru v Trebišove.
Sťažnosť má odkladný účinok

JUDr. Róbert Kuka
prokurátor